Porta Trigemina

Porta Trigemina var en av hovedbyportene gjennom Serviusmuren i Roma i klassisk romersk tid.

Den eksisterer ikke lengre, men den er blitt flittig nevnt av eldre forfattere. Den anses å ha stått mellom den nordlige delen av Aventinen og Tiberen nær Forum Boarium. Noen knytter den til funnet av en 3,30 meter bred bue av tuff, utgravd 40 meter sør for dagens kirke Santa Maria in Cosmedin.

Det antas at dens navn skyldes at den hadde tre portganger på grunn av den stri trafikken fra Ostia på Via Ostiensis. 
Trigemina betyr trilling. Men ettersom en slik konstruksjon ikke er sikret ved noen funn fra før Sullas tid, mener en alternativ hypotese at den i augusteisk tid ble fornyet slik at den bestod av tre porter satt etter hverandre.

Porten var kjent for horden av tiggere som samlet seg utenfor.

Referanser

Eksterne lenker 
Information om Porta Trigemina fra LacusCurtius' nettside.
 Porta Trigemina på italiensk
 Porta Trigemina II på italiensk

Antikke byggverk i Roma
Byporter i Roma
Rione Ripa